Document ID: 32003R0852

Ir-Regolament tal-Kummissjoni (KE) Nru 852/2003
tas-16 ta’ Mejju 2003
li jemenda r-Regolament (KE) Nru 1445/95 dwar regoli ta’ applikazzjoni għal liċenzji ta’ importazzjoni u esportazzjoni fis-settur taċ-ċanga u l-vitella
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta’ Mejju 1999 dwar l-organizzazzjoni komuni tas-suq tal-laħam taċ-ċanga u l-vitella(1), kif l-aħħar emendat bir-Regolament tal-Kummissjoni (KE) Nru 2345/2001(2), u b’mod partikulari l-Artikolu 29(2) tiegħu,
Billi:
(1) Taħt l-Artikolu 29 tar-Regolament (KE) Nru 1254/1999, esportazzjonijiet mill-Komunita ta’ prodotti elenkati fl-Artikolu 1(1)(a) u (b) tiegħu jistgħu jkunu suġġetti għal preżentazzjoni ta’ liċenzja ta’ esportazzjoni.
(2) In-negozjati dwar l-adozzjoni ta’ konċessjonijiet addizzjonali, li saru fil-qafas tal-Ftehim ta’ l-Ewropa bejn il-Komunita Ewropea u l-Pajjiżi Ewropej ċentrali u tal-lvant assoċjati, għandhom l-għan b’mod partikulari li jilliberalizzaw il-kummerċ fi prodotti koperti mill-organizzazzjoni komuni taċ-ċanga u l-vitella.
(3) Biex jibbenefikaw minn dawn il-konċessjonijiet, ġie miftiehem fil-kuntest tan-negozjati ta’ hawn iktar ‘il fuq li l-prodotti taċ-ċanga u l-vitella koperti minn xi wħud minn dawn l-arranġamenti u esportati mill-Komunita għal dawn il-pajjiżi għandhom ikunu akkompanjati b’kopja awtentikata (ċċertifikata) tal-liċenzja ta’ esportazzjoni endorsjata "mingħajr rifużjoni". F’dan il-kuntest, għandu jsir provvediment biex l-Istati Membri joħorġu lill-partijiet interessati wara talba, taħt arranġamenti ssimplifikati, liċenzji ta’ esportazzjoni għal prodotti koperti bir-Regolament (KE) Nru 1254/1999 li għalihom ebda liċenzja mhi preżentement stipulata u li huma intenzjonati għal esportazzjoni lejn il-pajjiżi assoċjati ta’ l-Ewropa ċentrali u tal-lvant.
(4) Ladarba l-għan tal-liċenzji ta’ hawn iktar ‘il fuq huwa sempliċement li jkun iċċertifikat li l-prodotti esportati ma rċevewx rifużjoni ta’ esportazzjoni, il-ħruġ ta’ dawk il-liċenzji mhux suġġett għall-applikazzjoni tar-raba’ subparagrafu ta’ l-Artikolu 29(1) tar-Regolament (KE) Nru 1254/1999, li taħtu il-ħruġ ta’ liċenzji ta’ esportazzjoni huwa suġġett għad-depost ta’ kapparra li tiggarantixxi li l-prodotti jkunu esportati matul it-terminu ta’ validita tal-liċenzja. F’ġieħ iċ-ċarezza, għandu jkun speċifikat li l-Artikolu 15(2) tar-Regolament tal-Kummissjoni (KE) Nru 1291/2000 tad-9 ta’ Ġunju 2000 li jippreskrivi regoli komuni ddettaljati għall-applikazzjoni tas-sistema ta’ liċenzji ta’ importazzjoni u esportazzjoni u ċertifikati ta’ advance-fixing għal prodotti agrikoli(3), kif l-aħħar emendat bir-Regolament (KE) Nru 325/2003(4), ma japplikax għal dawk il-liċenzji.
(5) Ir-Regolament tal-Kummissjoni (KE) Nru 1445/95(5), kif l-aħħar emendat bir-Regolament (KE) Nru 118/2003(6), għandu għalhekk ikun emendat għal din ir-raġuni.
(6) Il-miżuri li jipprovdi għalihom dan ir-Regolament huma skond l-opinjoni tal-Kumitat ta’ Amministrazzjoni tal-Laħam taċ-Ċanga u l-Vitella,
ADOTTAT DAN IR-REGOLAMENT:
Artikolu 1
L-Artikolu 7 a li ġej jiżdied mar-Regolament (KE) Nru 1445/95:
"L-Artikolu 7a
1. Wara talba tal-parti interessata l-Istati Membri għandhom joħorġu, bla dewmien, liċenzji ta’ esportazzjoni għal prodotti taċ-ċanga u l-vitella li jaqgħu fil-kodiċi NK 02061091, 02061099, 02062100, 02062200, 02062999, 02109959 u ex15020090 li huma intenzjonati għal esportazzjoni lejn il-pajjiżi assoċjati ta’ l-Ewropa ċentrali u tal-lvant.
2. Il-perjodu ta’ validita ta’ dawn il-liċenzji għandu jkun ta’ 60 jum u għandhom ikollhom il-kliem ‘mingħajr rifużjoni’ fil-kaxxa 20.
3. Minkejja l-Artikolu 8(3), dawn il-liċenzji għandhom ikollhom il-kodiċi NK bi tmien numri fil-kaxxa 16.
4. L-Artikoli 9 u 13 m’għandhomx japplikaw għal liċenzji maħruġa taħt dan l-Artikolu.
5. L-Artikolu 15(2) tar-Regolament (KE) Nru 1291/2000 m’għandux japplika għal liċenzji kif jirreferi għalihom il-paragrafu 1."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-16 ta’ Mejju 2003.

Labels: 3
17
18